kaerle etc. doen te weten allen tegenwoirdich ende toecommende dat wy
ontfanghen hebben die oetmoedighe supplicatie van jan de greve arm scamel
pleckere woenende sinte geertruyden ternat in onsen lande van brabant
inhoudende hoe dat hy met henricken ophalsene gewraecht hadden des $$
geleden van in octobri anno xvc 1500 ende vierendertich in de weke voer sinte lucas
dach te bygaerden int huyse geheeten sinte huybrecht ende daer werckende
es gecommen jan borreman van elingen die hem vraeghde oft zij wilden
eenen pot biere oft twee gaen drincken daerop suppliant ende henrick
syn meester antwoirden jawij ende syn dien navolgende tsamen gaen
drincken in sinte huybrecht ende hebben hen seysene daer men stroot
mede snyt geset ende huer ander alem voer de duere aldaer ende
den avont naekende zoe ghinck hy suppliant buyten den huyse om hen
halem in huyse te halen ende en vont doen die seysene daer nyet
zoe dat hy tot henrick voirschreven zynen meester ick en vinde die seysene
met ende die voirschreven henrick dat hoirende zeyde totten suppliant zoe hebde
daer wel geweest ende want zy die seysene nyet vinden en consten
zyn de suppliant ende henrick zyn meester opgestaen ende nae huyse
gegaen ende int thuyswaerts gaen heeft die voirschreven henrick gezeyt
tot meer stonden totten suppliant waertoe gheve ick u dachueren dat
ghy myn alem anderen nyet en verwaert daerop de suppliant selcker
reysen zeyde meester zyt te vreden tot morgen sie seysene sal ser
avontueren vonden wordden ende aldus tsamen gaende ende omtrent
hubrechten dsouwen commende heeft de voirschreven henrick totten suppliant
geseyt gheeft my den hamer die ghy in u handt hebt ick en wille
met u nyet langer gaen stryct uwer verden zoe dat de suppliant hem
den haemer gaff ende ginck vineromme ende hy suppliant is gegaen
den wech te waerboom toe om nae huys te gaene ende commende
genouch midden int velt vanden waerboom zoe is de voirschreven henrick
van verre achter hem gecommen ende heeft geroepen totten suppliant ontbeyt
my ick wille met u de suppliant dat hoirende ende gheen quaet
vermoyende is stille blyven staen ende de voirschreven henrick by hem commende
es terstont voer hem opden wech gesprongen seggende het es hier te
maken dese seysene die by uwen schulden verloiren es wille ick
van uwen velle rapen steckende testont met zynen opsteckere
naeden suppliant geraeckende hem sonder quetsen in syn mouwe van
synen rocke ende de suppliant ziende dat hy geevelt zoude worden
zoe verre hy hem nyet te weeren en stelde heeft geseyt moet emmer
syn zoe moet in goden name syn oft in dandere name ende heeft
terstont den voirschreven henrick met eender scuppen geslagen op syn
hooft dat hy ter eerden gevallen es ende nam zynen obstekere
vuyter hant ende heeft hem daer mede twee steken gegeven alzoe dat
hy zeer corts daernae gestorven es mits den welcken de suppliant
hem heeft geabsenteert buyten onsen voirschreven lande van brabant ende
in vriemden landen zyn broot in grooter miserien moeten winnen
en soude daer inne nyet dorren wederkeeren ende converseren
hoewel hy der partien geinteresseerde satisfactie ende beternisse gedaen
heeft ten zy dat hem hier op onse gracie verleent worde alzoe
hy secht ons daeromme oetmoedelyck biddende soe eest dat wy desen
aengesien compassie ende melyden hebben metten voirschreven suppliant
ende willende hem in desen gracie ende genade prefereren voer
rigueur ende strancheyt van iusticie hebben den selver suppliant inden
gevalle als boven quytgescholden ende vergeven schelden quyte ende vergeven
vuyt onser sunderlinger gracien by desen den dootslach boven verclaert
mitsgaders oick alle peine ende amende corporelle ende criminelle
daer inne hy hem over mits ende vuyt saken van tgene des voirschreven es
tegen$ onse hoocheyt ende iusticie eenichsins mach hebben ontgaen?
ende hebben hem dien aengaende gerestitueert ende gestelt restitueren ende
stellen by desen tot syne goede fame ende name in onsen voirschreven lande
ende hertochdoom van brabant ende allen anderen onsen landen ende
heerlyckheden ende tot zyn goeden noch ertyt nyet geconfisqueert zynde
zoe verre daer eenighe waeren imponerende hier op een eewich zwygen
ende silen? onsen procureur generael ende allen anderen onsen rechteren iustic....
officieren ons voirschreven lant$ van brabant hoedanighe die zyn ofte wesen
mogen satisfactie nochtans yerst ende alvoiren gedaen daer
geinteresseerde partie zoe verre die noch nyet gedaen en waere $$
alleenlyck behoude$ nochtans dat hy den voirschreven dootslach $$
on$ ccivylyck beteren nae die gelegentheyt vander misdaet ende faculteyt
van zynen goeden ende oick dat hy gehouden wordt te betalen die
redelycke costen van iustitie daeromme gedaen ende naegenoecht $$
indie datter eenige geschiet zyn ter taxatie ende arbiterscepe
van onsen landen in brabant die wy daertoe committeren ontbieden
daeromme ende bevelen den voirschreven onsen cancellier ende luyden
van onsen raede van brabant dat voir hem luyden geroepen die
ghene die daeromme behoiren geroepen te zyne zy procederen ende
doen procederen wel ende duechdelyck totter verifficacie ende
interinimentie van desen onsen tegenwoidighen brieve naer
huer vorme ende inhouden ende welck interinement de voirschreven
suppliant sal gehouden zyn in onsen voirschreven lande te versoucken
binnen eenen halven jaere nae datum van desen op de peine
van te verbueren deffect der selver ende dat gedaen ende de voirschreven
cyviele boete ende costen van iusticie indien datter eenighe geschiet
syn getaxeert gearbitreert ende betaelt alst behoiren sal van
welcke civyle boete de ghene van onsen rentmeesters dient aengaet
gehouden werdt ontfanck te maken rekening bewys ende reliquasie
doene tot onsen prouffyse metten anderen p$$ van zynen ontfange
by onsen drossaert van brabant amman van bruessele ende alle
andere ende onse ende onsen vassalen oft smaelder heeren richteren
iusticieren ende officieren onss voirschreven lanten van brabant ende van $$
hoedanige zyn oft wesen mogen tegenwoirdige ende toecommende
hueren? stedehouderen ende elck van hen zoe hem dat toebehoirt
ende aengaen mach de voirschreven suppliant van dese onse gracie ende
remissie inder manieren voirschreven ruste $ peyselyck doen ende
laeten genyeten ende gebruycken sonder hem te doen noch te laten gesch$$
in live noch in goede eenich hinder letsel of moyenisse ter$$.
maer indien syn lyf oft zyn onverbuerde goeden daeromme gevangen
becommert oft gearresteert waeren dat zy die terstont stellen oft doen
stellen tot vulcommen delin$ an$ ende slakinge want om$ alsoe gelie$$
ende ten eynde dat dit goet vast ende gestadich blyve tot eeuwygen daghe
zoe hebben wy onsen segel hier aen doen hangen behoudelijk in andere
saken onsen recht en eenyegelyck tzyne in allen gegheven in onse $$
stede van bruessel inde maent februario int iaer onsheeren
duysent vyfhondert ende zessendertich van ons keyserycke$$.
en van onsen rycken van castillien en andere $$ alda...
stont onder gescreven op de plycke vanden keyser in synen raede
ende geteekent de zoete visa rpta
ghecollacionneert tegen
doriginale brieven by my
handtekening; de cock?